CELEX: 62020TN0457
Language: da
Date: 2020-07-13 00:00:00
Title: Sag T-457/20: Sag anlagt den 13. juli 2020 — VeriGraft mod EASME

7.9.2020   
            
            
               DA
            
            
               Den Europæiske Unions Tidende
            
            
               C 297/47
            
         
      Sag anlagt den 13. juli 2020 — VeriGraft mod EASME
      (Sag T-457/20)
      (2020/C 297/62)
      Processprog: engelsk
      
         Parter
      
      
         Sagsøger: VeriGraft AB (Göteborg, Sverige) (ved advokaterne P. Hansson og M. Persson)
      
         Sagsøgt: Forvaltningsorgan for Små og Mellemstore Virksomheder (EASME)
      
         Sagsøgerens påstande
      
      
                  —
               
               
                  Det fastslås, at EASME’s pålæg om tilbagesøgning vedrørende omkostninger for i alt 258 588,80 EUR er ugyldig.
               
            
                  —
               
               
                  Det fastslås, at de omkostninger, som EASME har afvist (helt eller delvist), for i alt 258 588,80 EUR udgør tilskudsberettigede omkostninger.
               
            
                  —
               
               
                  Det fastslås, at EASME’s debetnota på 106 928,74 EUR er ugyldig, og
               
            
                  —
               
               
                  EASME tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at pålægget om tilbagesøgning tilsidesætter retten til god forvaltning:
                  
                              —
                           
                           
                              Det er ikke ud fra pålægget om tilbagesøgning, herunder bilag hertil, muligt at forstå hvilke specifikke omkostninger, der blev afvist af EASME, eller på hvilket grundlag disse omkostninger blev afvist. Retten til god forvaltning, som er fastsat i artikel 41 i Den Europæiske Unions charter om grundlæggende rettigheder, og mere specifikt begrundelsespligten, er således blevet tilsidesat.
                           
                        
            
                  2.
               
               
                  Andet anbringende om, at de afviste omkostninger er tilskudsberettigede i henhold til tilskudsaftalen:
                  
                              —
                           
                           
                              De afviste omkostninger er under alle omstændigheder tilskudsberettigede i henhold til tilskudsaftalen indgået mellem VERIGRAFT og EASME, idet de var nævnt i tilskudsaftalen og indberettet i periodiske indberetninger godkendt af EASME.
                           
                        
            
                  3.
               
               
                  Tredje anbringende om, at debetnotaen under alle omstændigheder er ugyldig, idet afviste VERIGRAFT-omkostninger er tilskudsberettigede i henhold til tilskudsaftalen:
                  
                              —
                           
                           
                              VERIGRAFT har afholdt omkostninger, der overstiger de beløb, som EASME søger at inddrive gennem pålægget om tilbagesøgning, og debetnotaen er således under alle omstændigheder også på dette grundlag ugyldig.